
	1. ชื่อระเบียบวิธีฯ (Methodology)
	การเพิ่มประสิทธิภาพการใช้พลังงานด้วยระบบผลิตความเย็นแบบ
รวมศูนย์
(Energy Efficiency Improvement from District Cooling System)

	2. ประเภทโครงการ (Project Type)
	การเพิ่มประสิทธิภาพการใช้พลังงานในอาคารและโรงงาน และในครัวเรือน

	3. สาขาและขอบข่าย
(Scope)
	03 – Energy demand (ความต้องการการใช้พลังงาน)

	4. ลักษณะโครงการ(Project Outline)
	กิจกรรมโครงการที่มีวัตถุประสงค์ในการเพิ่มประสิทธิภาพการใช้พลังงานในระบบปรับอากาศด้วยระบบผลิตความเย็นแบบรวมศูนย์

	5. ลักษณะของกิจกรรมโครงการที่เข้าข่าย(Applicability)
	กิจกรรมโครงการต้องมีลักษณะอย่างใดอย่างหนึ่ง ดังต่อไปนี้
1) การติดตั้งระบบผลิตความเย็นแบบรวมศูนย์และเครือข่ายท่อน้ำเย็นใหม่ทั้งหมด
2) การติดตั้งระบบผลิตความเย็นแบบรวมศูนย์ใหม่โดยใช้เครือข่ายท่อน้ำเย็นที่มีอยู่เดิม 
3) การติดตั้งระบบผลิตความเย็นแบบรวมศูนย์ใหม่เพิ่มเติมโดยใช้เครือข่ายท่อน้ำเย็นที่มีอยู่เดิมหรือการขยายเครือข่ายท่อน้ำเย็นเพิ่มเติม

	6. เงื่อนไขของกิจกรรมโครงการ
(Project Conditions)
	1) การติดตั้งระบบผลิตความเย็นแบบรวมศูนย์ในกลุ่มอาคารเดิมต้องมีการใช้ระบบผลิตความเย็น ได้แก่
· ระบบปรับอากาศแบบแยกส่วน (Split type) หรือ
· ระบบผลิตความเย็นแบบรวมศูนย์เป็นรายอาคาร
2) ประเภทของเครื่องทำน้ำเย็น (Chiller) ในระบบผลิตความเย็นแบบรวมศูนย์ที่เข้าข่าย ได้แก่ 
· การทำความเย็นแบบอัดไอ (Vapor compression cooling system) หรือ
· การทำความเย็นแบบใช้ความร้อน (Thermal cooling system)
3) สารทำความเย็นที่นำมาใช้ในระบบผลิตความเย็นแบบรวมศูนย์ต้อง
· มีค่าศักยภาพในการทำให้เกิดภาวะโลกร้อน (Global Warming Potential หรือ GWP) ไม่เกินกว่าสารทำความเย็นชนิดไดฟลูออโรมีเทน (Difluoromethane: CH2F2) หรือสารทำความเย็น R32 ซึ่งมีค่าเท่ากับ 675[footnoteRef:2] และ [2:  อ้างอิงค่าศักยภาพในการทำให้เกิดภาวะโลกร้อนจาก IPCC – The Physical Science Basis report, 2021] 

· ไม่ทำลายโอโซน (ค่า Ozone Depletion Potential หรือ ODP เท่ากับศูนย์)
4) เจ้าของโครงการหรือผู้พัฒนาโครงการต้องแสดงให้เห็นถึงแนวทางการจัดการสารทำความเย็นในระบบเดิมที่ถูกทดแทนอย่างถูกต้องตามหลักวิชาการ เช่น การเก็บสารทำความเย็นเพื่อนำไปปรับปรุงสภาพก่อนนำไปใช้ใหม่ (Reclaim) หรือการเผาทำลายด้วยอุณหภูมิสูง เป็นต้น
5) เจ้าของโครงการหรือผู้พัฒนาโครงการต้องแสดงให้เห็นถึงแนวทางการตรวจติดตามสารทำความเย็นที่เติมเพิ่มและการรั่วไหลของสารทำความเย็นตลอดระยะเวลาคิดเครดิต
6) เครื่องปรับอากาศหรือเครื่องทำน้ำเย็นเดิมที่ถูกทดแทนด้วยระบบผลิตความเย็นแบบรวมศูนย์ต้องไม่ถูกนำไปใช้งาน ณ พื้นที่อื่นที่อยู่นอกขอบเขตโครงการ

	7. วันเริ่มดำเนินโครงการ 
(Project Starting Date)
	วันที่เจ้าของโครงการ (ผู้ว่าจ้าง) และผู้รับจ้างได้มีการลงนามร่วมกันในสัญญาจ้างก่อสร้างหรือติดตั้งโครงการลดก๊าซเรือนกระจกที่จะพัฒนาเป็นโครงการ T-VER

	8. นิยามศัพท์
	อาคาร หมายถึงสิ่งปลูกสร้างส่วนบุคคลที่มีการใช้ความเย็นจากระบบผลิตความเย็น
กลุ่มอาคาร หมายถึงอาคารหลายหลังที่ถูกออกแบบให้ใช้น้ำเย็นจากโครงการ
อาคารที่มีการใช้ความเย็น หมายถึงอาคารภายในขอบเขตของโครงการที่มีการใช้ความเย็นจากระบบกรณีฐานก่อนเริ่มกิจการโครงการและมีการใช้ความเย็นจากกิจกรรมโครงการ
อาคารใหม่ หมายถึงอาคารภายในขอบเขตของโครงการที่สร้างขึ้นใหม่ หลังจากการดําเนินกิจกรรมโครงการและมีการใช้ความเย็นจากกิจกรรมโครงการ
สารทำความเย็น หมายถึงสารเคมีเหลวที่ใช้ในวัฏจักรการทำความเย็นโดยทำหน้าที่ถ่ายเทความร้อนออกจากน้ำเย็นในระบบผลิตความเย็น
น้ำเย็น หมายถึงน้ำหรือน้ำผสมสารเติมแต่ง ที่มีอุณหภูมิต่ำจากการแลกเปลี่ยนความร้อนกับสารทำความเย็นผ่านระบบผลิตความเย็นและถูกส่งผ่านเครือข่ายท่อน้ำเย็นเพื่อใช้ในระบบปรับอากาศ
สารหล่อเย็น หมายถึงของเหลวที่ใช้เพื่อระบายความร้อนออกจากระบบผลิตความเย็น
ระบบผลิตความเย็นแบบรวมศูนย์ หมายถึงการผลิตน้ำเย็นที่อาคารสาธารณูปโภคส่วนกลางและส่งผ่านเครือข่ายท่อน้ำเย็นเพื่อใช้ในการปรับอากาศ ไม่รวมระบบการส่งสารทำความเย็นไปที่ส่วนกระจายความเย็นโดยตรง  เช่น ระบบ Variable Refrigerant Volume หรือ VRV ระบบ Variable Refrigerant Flow หรือ VRF เป็นต้น
พื้นที่ปรับอากาศรวม หมายถึงพื้นที่ทั้งหมดที่มีการปรับอากาศนับรวมความหนาของผนัง รวมถึงพื้นที่ให้บริการด้วย เช่น ห้องประชุม ทางเดิน เป็นต้น

	9. หมายเหตุ
	






	การเพิ่มประสิทธิภาพการใช้พลังงานด้วยระบบผลิตความเย็นแบบรวมศูนย์
(Energy Efficiency Improvement from District Cooling System)



1. กิจกรรมการลดการปล่อยก๊าซเรือนกระจกที่นำมาใช้ในการคำนวณ
ตารางที่ 1 แหล่งกำเนิดและชนิดของก๊าซเรือนกระจก
	การปล่อย
ก๊าซเรือนกระจก
	แหล่งกำเนิด
ก๊าซเรือนกระจก
	ชนิดของ
ก๊าซเรือนกระจก
	รายละเอียดของกิจกรรม
ที่มีการปล่อยก๊าซเรือนกระจก

	กรณีฐาน
	การใช้ไฟฟ้า
	CO2
	การใช้ไฟฟ้าของระบบผลิตความเย็นจากกรณีฐาน

	การดำเนินโครงการ
	การใช้ไฟฟ้า
	CO2
	การใช้ไฟฟ้าของระบบผลิตความเย็นแบบรวมศูนย์

	
	การใช้เชื้อเพลิงฟอสซิล
	CO2
	การผลิตพลังงานความร้อนจากการเผาไหม้เชื้อเพลิงฟอสซิลสำหรับระบบผลิตความเย็นแบบรวมศูนย์

	นอกขอบเขตโครงการ
	การรั่วไหลของสารทําความเย็น
	HFCs และ PFCs
	การรั่วไหลของสารทําความเย็นในระบบผลิตความเย็นจากการดำเนินโครงการ

	
	การใช้น้ำ
	CO2, CH4, N2O, HFCS, PFCs, SF6 และ NF3
	การใช้น้ำสำหรับการระบายความร้อนด้วยน้ำในระบบผลิตความเย็นแบบรวมศูนย์



2. ลักษณะของกิจกรรมและขอบเขตโครงการ (Applicability and Scope of Project)
กิจกรรมโครงการต้องมีการติดตั้งระบบผลิตความเย็นแบบรวมศูนย์และโครงข่ายท่อน้ำเย็นใหม่หรือการติดตั้งระบบผลิตความเย็นแบบรวมศูนย์ใหม่โดยใช้โครงข่ายท่อน้ำเย็นที่มีอยู่เดิมหรือการติดตั้งระบบผลิตความเย็นแบบรวมศูนย์ใหม่เพิ่มเติมโดยใช้โครงข่ายท่อน้ำเย็นที่มีอยู่เดิมหรือการขยายโครงข่ายท่อน้ำเย็นเพิ่มเติม ขอบเขตโครงการให้พิจารณาครอบคลุมถึงระบบผลิตความเย็น โครงข่ายท่อน้ำเย็น สถานีกระจายความเย็นย่อย อาคารที่มีการใช้ความเย็นและอาคารที่จะมีการใช้ความเย็น

3. การดำเนินงานเพิ่มเติมจากการดำเนินงานปกติ (Additionality)
โครงการต้องผ่านการพิสูจน์การดำเนินงานเพิ่มเติมจากการดำเนินงานปกติ (Additionality) 
โดยใช้ “แนวทางการพิสูจน์การดำเนินงานเพิ่มเติมจากการดำเนินงานตามปกติ (Additionality) ภายใต้โครงการลดก๊าซเรือนกระจกภาคสมัครใจตามมาตรฐานของประเทศไทย (Thailand Voluntary Emission Reduction Program: T-VER)” ที่ อบก. กำหนด รวมถึงกรณีที่เจ้าของโครงการหรือผู้พัฒนาโครงการได้รับการอุดหนุนจากมาตรการของหน่วยงานภาครัฐที่สนับสนุนระบบผลิตความเย็นแบบรวมศูนย์ ต้องจัดทำแนวทางการพิสูจน์การดำเนินงานเพิ่มเติมด้านการเงิน โดยคำนึงถึงมูลค่าการสนับสนุนทางตรงและทางอ้อมทั้งหมด เช่น เงินอุดหนุนโดยตรงและการลดหย่อนภาษีต่างๆ เป็นต้น รวมถึงมูลค่าของพื้นที่ที่สูญเสียการใช้ประโยชน์เชิงพาณิชย์จากการติดตั้งระบบเครื่องทำความเย็นและโครงข่ายท่อ
น้ำเย็น

4. ข้อมูลกรณีฐาน (Baseline Scenario)
เมื่อพิจารณาตามแนวทางการกำหนดข้อมูลกรณีฐานต่ำกว่าการดำเนินงานปกติ (Below Business as Usual หรือ Below BAU) การใช้งานระบบผลิตความเย็นเดิม ณ ประสิทธิภาพการทำงานสูงสุดโดยใช้ไฟฟ้าที่ปล่อยก๊าซเรือนกระจกต่ำสุด ดังนั้นข้อมูลกรณีฐานของโครงการ คือการปล่อยก๊าซเรือนกระจกจากการใช้ไฟฟ้าที่ผลิตจากโรงไฟฟ้าก๊าซธรรมชาติในโครงข่ายไฟฟ้า (National grid) ในระบบผลิตความเย็นเดิม ณ ประสิทธิภาพการทำงานสูงสุด

5. [bookmark: _Hlk170295208]การคำนวณการปล่อยก๊าซเรือนกระจกจากกรณีฐาน (Baseline Emission)
การปล่อยก๊าซเรือนกระจกจากกรณีฐานพิจารณาเฉพาะการปล่อยก๊าซคาร์บอนไดออกไซด์ (CO2) จากการใช้ไฟฟ้าในระบบผลิตความเย็น โดยการปล่อยก๊าซเรือนกระจกจากกรณีฐาน สามารถคำนวณได้ดังนี้
[bookmark: _Hlk160536785]
	  BEy  =  ECBL,y × EFgrid,y × (1+TDLy)

	         สมการที่ (1)


โดยที่
	BEy
	=
	ปริมาณการปล่อยก๊าซเรือนกระจกจากการใช้ไฟฟ้าในระบบผลิตความเย็นจากกรณีฐานในปี y (tCO2/year)

	ECBL,y
	=
	ปริมาณการใช้ไฟฟ้าในระบบผลิตความเย็นจากกรณีฐานในปี y (MWh/year)

	EFgrid,y
	=
	ค่าการปล่อยก๊าซเรือนกระจกสำหรับการผลิต/ใช้ไฟฟ้า ในปี y (tCO2/MWh)

	TDLy
	=
	สัดส่วนค่ากำลังไฟฟ้าสูญเสียในโครงข่ายไฟฟ้าสำหรับการจ่ายไฟฟ้าในปี y



5.1	ปริมาณการใช้ไฟฟ้าในระบบผลิตความเย็นจากกรณีฐาน
ปริมาณการใช้ไฟฟ้าในระบบผลิตความเย็นจากกรณีฐาน สามารถคำนวณได้ ดังนี้

    ECBL,y  = ∑r Cp,r,y × SEERBL	             สมการที่ (2)

โดยที่
	ECBL,y
	=
	ปริมาณการใช้ไฟฟ้าในระบบผลิตความเย็นจากกรณีฐานในปี y (MWh/year)

	[bookmark: _Hlk166072155]Cp,r,y
	=
	ปริมาณความเย็นที่ผลิตได้จากระบบผลิตความเย็น r จากการดำเนินโครงการ 
ในปี y (MWh/ year)

	SEERBL
	=
	ค่าประสิทธิภาพของการใช้พลังงานตามฤดูกาลของระบบผลิตความเย็นกรณีฐาน



5.1.1	ปริมาณความเย็นที่ผลิตได้จากระบบผลิตความเย็นจากการดำเนินโครงการ (Cp,r,y)
ปริมาณความเย็นที่ผลิตได้จากระบบผลิตความเย็นจากการดำเนินโครงการ สามารถคำนวณได้ 2 ทางเลือก ดังนี้
ทางเลือกที่ 1	ตรวจวัดปริมาณความเย็นโดยตรงผ่านระบบตรวจวัดและควบคุมการทำงานของระบบผลิตความเย็น
ทางเลือกที่ 2	คํานวณจากการตรวจวัดความแตกต่างของอุณหภูมิน้ำเย็นเฉลี่ย อัตราการไหลของน้ำเย็นเฉลี่ย และชั่วโมงการทํางานต่อปี โดยใช้สมการดังนี้

      Cp,r,y = Cp × Fr,y × ∆Tr,y × hr,y × 3.6 × 109		                                               สมการที่ (3)

โดยที่
	Cp,r,y
	=
	ปริมาณความเย็นที่ผลิตได้จากระบบผลิตความเย็น r จากการดำเนินโครงการ
ในปี y (MWh/year)

	[bookmark: _Hlk166679084]Fr,y
	=
	อัตราการไหลเฉลี่ยของน้ำเย็นในระบบผลิตความเย็น r จากการดำเนินโครงการ
ในปี y (g/hr)

	[bookmark: _Hlk166678719]∆Tr,y
	=
	ส่วนต่างของอุณหภูมิระหว่างการส่งไปและรับกลับของน้ำเย็นในระบบผลิตความเย็น r จากการดำเนินโครงการ ในปี y (°C) 

	hr,y
	=
	[bookmark: _Hlk166678918]จำนวนชั่วโมงการทำงานของระบบผลิตความเย็น r จากการดำเนินโครงการ 
ในปีที่ y (hr)

	Cp
	=
	ความจุความร้อนจําเพาะของน้ำเย็นที่ใช้ในระบบผลิตความเย็น (J/g)



5.1.2	ค่าประสิทธิภาพของการใช้พลังงานตามฤดูกาลของระบบผลิตความเย็นในกรณีฐาน (SEERBL)
ค่าประสิทธิภาพของการใช้พลังงานตามฤดูกาลของระบบผลิตความเย็นในกรณีฐานมี 2 กรณีได้แก่ อาคารที่มีการใช้ความเย็นอยู่เดิม และอาคารใหม่ สามารถคำนวณได้ดังนี้
[bookmark: _Hlk166146028]กรณีที่ 1 สำหรับอาคารที่มีการใช้ความเย็นอยู่เดิม มี 2 ทางเลือกดังนี้
ทางเลือกที่ 1	อ้างอิงข้อมูลจากผู้ผลิตระบบผลิตความเย็น
ทางเลือกที่ 2	อ้างอิงข้อมูล SEERBL ของเทคโนโลยีผลิตความเย็นที่ดีที่สุด (best available technology: BAT) ในอาคารที่มีรูปแบบการใช้งานประเภทเดียวกันและมีพื้นที่ปรับอากาศรวมอยู่ในช่วงตั้งแต่ 50 % ถึง 150 % ของพื้นที่ปรับอากาศรวมในกรณีฐาน 
กรณีที่ 2 สำหรับอาคารใหม่ ให้อ้างอิงข้อมูล SEERBL ของเทคโนโลยีผลิตความเย็นที่ดีที่สุด (Best Available Technology: BAT) ในอาคารที่มีรูปแบบการใช้งานประเภทเดียวกันและมีพื้นที่ปรับอากาศรวมอยู่ในช่วงตั้งแต่ 50 % ถึง 150 % ของพื้นที่ปรับอากาศรวมในกรณีฐาน (กรณี chiller แยกอาคาร) ในกรณีเป็นการติดตั้งระบบผลิตความเย็นแบบรวมศูนย์ใหม่ที่กระจายน้ำเย็นให้กับอาคารที่สร้างขึ้นเพื่อการอยู่อาศัย และพาณิชกรรมบนพื้นที่เดียวกัน (Mixed use) ให้ผู้พัฒนาโครงการยืนยันรูปแบบการใช้เครื่องปรับอากาศสำหรับพื้นที่ต่างๆ และยืนยันค่า SEERBL แยกตามพื้นที่ปรับอากาศประเภทต่างๆ ที่มีการใช้ปริมาณความเย็นรวมเทียบเท่ากับขนาดการทำความเย็นแบบรวมศูนย์ที่เสนอในโครงการ

6. การคำนวณการปล่อยก๊าซเรือนกระจกจากการดำเนินโครงการ (Project Emission)
การปล่อยก๊าซเรือนกระจกจากการดำเนินโครงการพิจารณาเฉพาะการปล่อยก๊าซคาร์บอนไดออกไซด์ (CO2) จากการใช้ไฟฟ้าและการใช้เชื้อเพลิงฟอสซิลที่เกี่ยวข้องกับระบบผลิตความเย็นแบบรวมศูนย์
การปล่อยก๊าซเรือนกระจกจากการดำเนินโครงการ สามารถคำนวณได้ ดังนี้

	PEy
	=
	PEEC,y + PEFC,y		                                                สมการที่ (4)



โดยที่
	[bookmark: _Hlk159055758]PEy
	=
	ปริมาณการปล่อยก๊าซเรือนกระจกจากการดำเนินโครงการในปี y (tCO2/year)

	PEEC,y
	=
	ปริมาณการปล่อยก๊าซเรือนกระจกจากการใช้ไฟฟ้าที่เกี่ยวข้องกับระบบผลิตความเย็นแบบรวมศูนย์จากการดำเนินโครงการ ในปี y (tCO2/year)

	PEFC,y
	=
	ปริมาณการปล่อยก๊าซเรือนกระจกจากการใช้เชื้อเพลิงฟอสซิลที่เกี่ยวข้องกับระบบผลิตความเย็นแบบรวมศูนย์จากการดำเนินโครงการ ในปี y (tCO2/year)



6.1 การปล่อยก๊าซเรือนกระจกจากการใช้ไฟฟ้าที่เกี่ยวข้องกับระบบผลิตความเย็นแบบรวมศูนย์
การปล่อยก๊าซเรือนกระจกจากการใช้ไฟฟ้าที่เกี่ยวข้องกับระบบผลิตความเย็นแบบรวมศูนย์ จากการดำเนินโครงการ สามารถคำนวณจากปริมาณการใช้ไฟฟ้า ค่าการปล่อยก๊าซเรือนกระจกจากการผลิตไฟฟ้า และการสูญเสียกำลังไฟฟ้าในโครงข่ายไฟฟ้า ดังต่อไปนี้

	PEEC,y  =  ECPJ,y × EFgrid,y × (1+TDLy)

	             สมการที่ (5)


โดยที่
	PEEC,y
	=
	ปริมาณการปล่อยก๊าซเรือนกระจกจากการใช้ไฟฟ้าที่เกี่ยวข้องกับระบบผลิตความเย็นแบบรวมศูนย์จากการดำเนินโครงการในปี y (tCO2/year)

	ECPJ,y
	=
	ปริมาณการใช้ไฟฟ้าของโครงการจากแหล่งการใช้ไฟฟ้า ในปี y (MWh/year)

	EFgrid,y
	=
	ค่าการปล่อยก๊าซเรือนกระจกสำหรับการผลิต/ใช้ไฟฟ้า ในปี y (tCO2/MWh)

	TDLy
	=
	สัดส่วนค่ากำลังไฟฟ้าสูญเสียในโครงข่ายไฟฟ้าสำหรับการจ่ายไฟฟ้าในปี y



6.2 การปล่อยก๊าซเรือนกระจกจากการใช้เชื้อเพลิงฟอสซิลที่เกี่ยวข้องกับระบบผลิตความเย็นแบบรวมศูนย์
การคำนวณการปล่อยก๊าซเรือนกระจกจากการใช้เชื้อเพลิงฟอสซิลที่เกี่ยวข้องกับระบบผลิตความเย็นแบบรวมศูนย์ ให้ใช้เครื่องมือการคำนวณของ T-VER-P-TOOL-02-01 "การคำนวณการปล่อยก๊าซเรือนกระจกจากการเผาไหม้เชื้อเพลิงฟอสซิลจากการดำเนินโครงการหรือนอกขอบเขตโครงการ" ฉบับล่าสุด

7. การคำนวณการปล่อยก๊าซเรือนกระจกนอกขอบเขตโครงการ (Leakage Emission)
การปล่อยก๊าซเรือนกระจกนอกขอบเขตโครงการคํานวณได้ดังนี้

	LEy
	=
	LERef,y + LEwater,y	    สมการที่ (6)



โดยที่
	LEy
	=
	ปริมาณการปล่อยก๊าซเรือนกระจกนอกขอบเขตโครงการในปี y (tCO2e/year)

	LERef,y
	=
	ปริมาณการปล่อยก๊าซเรือนกระจกจากการรั่วไหลของสารทําความเย็นจากการดำเนินโครงการในปี y (tCO2e/year)

	LEwater,y
	=
	ปริมาณการปล่อยก๊าซเรือนกระจกจากการใช้น้ำในระบบผลิตความเย็นแบบรวมศูนย์จากการดำเนินโครงการในปี y (tCO2e/year)



7.1 การปล่อยก๊าซเรือนกระจกจากการรั่วไหลของสารทําความเย็นจากการดำเนินโครงการ
การรั่วไหลของสารทําความเย็นในเครื่องทำน้ำเย็น (Chiller) ส่งผลให้ประสิทธิภาพการทำความเย็นลดลง ทั้งนี้ ในระหว่างการซ่อมบำรุงหรือการตรวจสอบตามแผน หากมีการเติมสารทำความเย็นใหม่เพิ่ม ผู้พัฒนาโครงการต้องทำการประเมินการปล่อยก๊าซเรือนกระจก ซึ่งคํานวณได้ดังนี้

	LERef,y
	=
	∑k Rk,y × GWPk	สมการที่ (7)



โดยที่
	LERef,y
	=
	ปริมาณการปล่อยก๊าซเรือนกระจกจากการรั่วไหลของสารทําความเย็นจากการดำเนินโครงการในปี y (tCO2e/year)

	[bookmark: _Hlk166680264]Rk,y
	=
	ปริมาณสารทําความเย็นประเภท k ที่เติมกลับในระบบผลิตความเย็นจากการดำเนินโครงการในปี y (tonnes)

	GWPk
	=
	ค่าศักยภาพในการทำให้เกิดภาวะโลกร้อนของสารทำความเย็นประเภท k



7.2 การปล่อยก๊าซเรือนกระจกจากการใช้น้ำในระบบผลิตความเย็นแบบรวมศูนย์จากการดำเนินโครงการ
การปล่อยก๊าซเรือนกระจกจากการใช้น้ำในระบบผลิตความเย็นแบบรวมศูนย์ที่ใช้ในระบบระบายความร้อนด้วยน้ำ (Water cooled condenser) ของเครื่องทำน้ำเย็น (Chiller) โดยใช้หอระบายความร้อน (Cooling tower) ซึ่งจะมีการสูญเสียน้ำเกิดขึ้นจากการระเหย (Evaporation) เพื่อลดอุณหภูมิน้ำ คํานวณได้ดังนี้

	LEwater,y
	=
	Qwater × EFwater	สมการที่ (8)



โดยที่
	LEwater,y
	=
	การปล่อยก๊าซเรือนกระจกจากการใช้น้ำในระบบผลิตความเย็นแบบรวมศูนย์จากการดำเนินโครงการ ในปี y (tCO2e/year)

	Qwater
	=
	ปริมาณน้ำสูญเสียจากระบบระบายความร้อนและน้ำที่เติมกลับในระบบผลิตความเย็นแบบรวมศูนย์จากการดำเนินโครงการ (m3/year)

	EFwater
	=
	ค่าการปล่อยก๊าซเรือนกระจกจากการผลิตน้ำ (tCO2e/m3)



8. การคำนวณการลดการปล่อยก๊าซเรือนกระจก (Emission Reduction)

การลดการปล่อยก๊าซเรือนกระจกจากโครงการ สามารถคำนวณได้ ดังนี้
	ERy
	=
	BEy – PEy– LEy 	   สมการที่ (9)



โดยที่
	ERy
	=
	ปริมาณการลดการปล่อยก๊าซเรือนกระจกในปี y (tCO2e/year)

	BEy
	=
	ปริมาณการปล่อยก๊าซเรือนกระจกจากกรณีฐานในปีy (tCO2e/year)

	PEy
	=
	ปริมาณการปล่อยก๊าซเรือนกระจกจากการดำเนินโครงการในปีy (tCO2e/year)

	LEy
	=
	ปริมาณการปล่อยก๊าซเรือนกระจกนอกขอบเขตโครงการในปี y (tCO2e/year)



9. การติดตามผลการดำเนินโครงการ (Monitoring Plan)
9.1 ขั้นตอนการติดตามผล
1) [bookmark: _Hlk106998908]ให้ผู้พัฒนาโครงการอธิบายและระบุขั้นตอนการติดตามผลข้อมูลกิจกรรมโครงการ (Activity data) หรือตรวจสอบผลการตรวจวัดทั้งหมดในเอกสารข้อเสนอโครงการ รวมถึงประเภทของเครื่องมือตรวจวัดที่ใช้ ผู้รับผิดชอบในการติดตามผลและตรวจสอบข้อมูล การสอบเทียบเครื่องมือวัด (ถ้ามี) และขั้นตอนการรับประกันและควบคุมคุณภาพ ในกรณีที่วิธีการมีตัวเลือกที่แตกต่างกัน เช่น การใช้ค่าเริ่มต้นหรือการตรวจวัดที่หน้างาน  ผู้พัฒนาโครงการต้องระบุว่าจะใช้ตัวเลือกใด นอกจากนี้การติดตั้ง ดูแลรักษา และสอบเทียบเครื่องมือตรวจวัดควรดำเนินการตามคำแนะนำของผู้ผลิตอุปกรณ์และเป็นไปตามมาตรฐานภายในประเทศ หรือมาตรฐานสากล เช่น IEC, ISO
2) ข้อมูลทั้งหมดที่รวบรวมเป็นส่วนหนึ่งของการติดตามผลการลดก๊าซเรือนกระจก ซึ่งควรจัดเก็บข้อมูลในรูปแบบไฟล์อิเล็กทรอนิกส์และมีระยะเวลาเก็บรักษาเป็นไปตามแนวทางที่ อบก. กำหนด หรือตามระบบคุณภาพขององค์กรแต่มีระยะเวลาไม่น้อยกว่าที่ อบก. กำหนด และควรตรวจสอบข้อมูลให้ถูกต้องตามวิธีการติดตามผลที่ระบุในพารามิเตอร์ที่ต้องติดตามผลที่ระบุไว้ในตารางหัวข้อที่ 9.3

9.2 พารามิเตอร์ที่ไม่ต้องติดตามผล
	พารามิเตอร์
	ประเภทอาคาร

	หน่วย
	-

	ความหมาย
	หมวดหมู่การจัดกลุ่มตามประเภทของอาคาร (ใหม่/ที่มีอยู่เดิม) 

	แหล่งข้อมูล
	แผนผังระบบผลิตความเย็นและพื้นที่ที่ดําเนินโครงการ



	พารามิเตอร์
	ระบบผลิตความเย็นกรณีฐาน

	หน่วย
	-

	ความหมาย
	หมวดหมู่ที่จัดกลุ่มตามประเภทของระบบผลิตความเย็น

	แหล่งข้อมูล
	ข้อมูลจากผู้พัฒนาโครงการ



	พารามิเตอร์
	Cp

	หน่วย
	จูลต่อกรัม (J/g)

	ความหมาย
	ความจุความร้อนจําเพาะของน้ำเย็นที่ใช้ในระบบผลิตความเย็น

	แหล่งข้อมูล
	กรณีที่ใช้น้ำที่ไม่ใช้สารเติมแต่ง  ให้ใช้ค่าความจุความร้อนจําเพาะของน้ำบริสุทธิ์จากเอกสารแสดงค่าคุณสมบัติทางกายภาพ
กรณีที่ใช้น้ำที่ผสมสารเติมแต่ง ให้ใช้ค่าความจุความร้อนจําเพาะของน้ำบริสุทธิ์และควบคู่กับค่าความจุความร้อนของสารเติมแต่งน้ำเย็นจากผู้ผลิตหรือผู้จำหน่าย



	พารามิเตอร์
	EFwater

	หน่วย
	ตันคาร์บอนไดออกไซด์เทียบเท่าต่อลูกบาศก์เมตร (tCO2e/m3)

	ความหมาย
	ค่าการปล่อยก๊าซเรือนกระจกจากการผลิตน้ำ

	แหล่งข้อมูล
	เอกสารค่า Emission Factor สำหรับน้ำประปาและน้ำอุตสาหกรรมฉบับล่าสุดที่ประกาศโดย อบก.



	พารามิเตอร์
	ECBL,y

	หน่วย
	เมกะวัตต์-ชั่วโมงต่อปี (MWh/year)

	ความหมาย
	ปริมาณการใช้ไฟฟ้าในระบบผลิตความเย็นจากกรณีฐานในปี y

	แหล่งข้อมูล
	รายงานการตรวจวัดปริมาณการใช้ไฟฟ้า



	พารามิเตอร์
	SEERBL

	หน่วย
	-

	ความหมาย
	ค่าประสิทธิภาพของการใช้พลังงานตามฤดูกาลของระบบผลิตความเย็นจากกรณีฐาน

	แหล่งข้อมูล
	อ้างอิงจากหัวข้อ 5.1.2



9.3 พารามิเตอร์ที่ต้องติดตามผล
	พารามิเตอร์
	CP,r,y

	หน่วย
	เมกะวัตต์-ชั่วโมงต่อปี (MWh/year)

	ความหมาย
	ปริมาณความเย็นที่ผลิตได้จากระบบผลิตความเย็นแบบรวมศูนย์ r จากการดำเนินโครงการ ในปี y

	แหล่งข้อมูล
	ค่าจากการบันทึกอุปกรณ์ตรวจวัดอัตราการไหลและอุณหภูมิน้ำเย็นที่ติดตั้งในระบบควบคุมระบบผลิตความเย็นและเป็นอุปกรณ์ที่สามารถตรวจวัดได้แบบ Real time และอย่างต่อเนื่อง

	วิธีการติดตามผล
	ใช้สำหรับทางเลือกที่ 1 ให้ตรวจวัดค่าดังนี้ 
1) อุณหภูมิที่แตกต่างกันของน้ำเย็นที่ส่งไปและรับกลับของระบบผลิตความเย็น
2) อัตราการไหลของน้ำเย็น
และใช้ค่าที่ตรวจวัดได้มาคำนวณปริมาณความเย็นที่ผลิตได้ตามความถี่การบันทึกข้อมูลของอุปกรณ์โดยอ้างอิงวิธีคำนวณจากกรณีที่ 2 

	ความถี่ในการติดตามผล
	การตรวจสอบอย่างต่อเนื่อง และการบันทึกรายเดือนเป็นอย่างน้อย



	พารามิเตอร์
	Fr,y

	หน่วย
	กรัมต่อชั่วโมง (g/hr)

	ความหมาย
	อัตราการไหลเฉลี่ยของน้ำเย็นในระบบผลิตความเย็น r จากการดำเนินโครงการ ในปี y 

	แหล่งข้อมูล
	ค่าจากบันทึกจากมิเตอร์วัดอัตราการไหลหรือคำนวณจากมิเตอร์วัดปริมาตร

	วิธีการติดตามผล
	สรุปข้อมูลอัตราการไหลเฉลี่ยเป็นรายปี

	ความถี่ในการติดตามผล
	การตรวจสอบอย่างต่อเนื่อง และการบันทึกรายเดือนเป็นอย่างน้อย



	พารามิเตอร์
	∆Tr,y

	หน่วย
	องศาเซลเซียส (°C)

	ความหมาย
	ส่วนต่างของอุณหภูมิระหว่างการส่งไปและรับกลับของน้ำเย็นในระบบผลิตความเย็น r จากการดำเนินโครงการ ในปี y 

	แหล่งข้อมูล
	ค่าจากบันทึกจากมิเตอร์วัดอุณหภูมิ

	วิธีการติดตามผล
	สรุปข้อมูลอุณหภูมิเฉลี่ยเป็นรายปี

	ความถี่ในการติดตามผล
	การตรวจสอบอย่างต่อเนื่อง และการบันทึกรายเดือนเป็นอย่างน้อย



	พารามิเตอร์
	hr,y

	หน่วย
	ชั่วโมง (hr)

	ความหมาย
	จํานวนชั่วโมงการทํางานของระบบผลิตความเย็น r จากการดำเนินโครงการ ในปี y

	แหล่งข้อมูล
	บันทึกข้อมูลจากผู้พัฒนาโครงการ

	วิธีการติดตามผล
	สรุปข้อมูลชั่วโมงการทํางานเป็นรายปี

	ความถี่ในการติดตามผล
	การตรวจสอบอย่างต่อเนื่อง และการบันทึกรายเดือนเป็นอย่างน้อย



	พารามิเตอร์
	ECPJ,y

	หน่วย
	เมกะวัตต์-ชั่วโมงต่อปี (MWh/year)

	ความหมาย
	ปริมาณการใช้ไฟฟ้าของโครงการจากแหล่งการใช้ไฟฟ้า ในปี y

	แหล่งข้อมูล
	รายงานการตรวจวัดปริมาณการใช้ไฟฟ้าจากมิเตอร์ไฟฟ้า

	วิธีการติดตามผล
	สรุปข้อมูลปริมาณการผลิตไฟฟ้าเป็นรายปี

	ความถี่ในการติดตามผล
	การตรวจสอบอย่างต่อเนื่อง และการบันทึกรายเดือนเป็นอย่างน้อย



	พารามิเตอร์
	Rk,y

	หน่วย
	ตัน (tonnes)

	ความหมาย
	ปริมาณสารทําความเย็นประเภท k ที่เติมในระบบผลิตความเย็นจากการดำเนินโครงการในปี y

	แหล่งข้อมูล
	บันทึกข้อมูลจากผู้พัฒนาโครงการ

	วิธีการติดตามผล
	สรุปข้อมูลปริมาณการใช้หรือการเติมสารทําความเย็นเป็นรายปี

	ความถี่ในการติดตามผล
	การตรวจสอบทุกครั้งที่มีการเติม และการบันทึกรายเดือนเป็นอย่างน้อย

	หมายเหตุ
	ในระหว่างการซ่อมบำรุงหรือการตรวจสอบตามแผน หากไม่มีการเติมสารทำความเย็นใหม่เพิ่ม ให้ถือว่าการรั่วไหลของสารทำความเย็นดังกล่าวไม่มีมีนัยสำคัญต่อการประเมินการปล่อยก๊าซเรือนกระจก



	พารามิเตอร์
	Qwater

	หน่วย
	ลูกบาศก์เมตรต่อปี (m3/year)

	ความหมาย
	ปริมาณน้ำสูญเสียจากระบบระบายความร้อนและน้ำที่เติมกลับในระบบผลิตความเย็นแบบรวมศูนย์จากการดำเนินโครงการ

	แหล่งข้อมูล
	สำหรับการจัดทำเอกสารข้อเสนอโครงการ
ใช้ค่าออกแบบ
สำหรับการติดตามผลการลดการปล่อยก๊าซเรือนกระจก
ใช้ค่าจากรายงานการตรวจวัดปริมาณการใช้น้ำ

	วิธีการติดตามผล
	สรุปข้อมูลปริมาณการใช้น้ำเป็นรายปี

	ความถี่ในการติดตามผล
	การตรวจสอบอย่างต่อเนื่อง และการบันทึกรายเดือนเป็นอย่างน้อย



	พารามิเตอร์
	GWPk

	หน่วย
	-

	ความหมาย
	ค่าศักยภาพในการทำให้เกิดภาวะโลกร้อนของสารทำความเย็นประเภท k

	แหล่งข้อมูล
	รายงานค่าศักยภาพในการทำให้เกิดภาวะโลกร้อนของสารทำความเย็นที่ประกาศโดย อบก.

	วิธีการติดตามผล
	สำหรับการจัดทำเอกสารข้อเสนอโครงการ
ใช้ค่า GWP ล่าสุดตามที่ อบก. ประกาศ
สำหรับการติดตามผลการลดการปล่อยก๊าซเรือนกระจก
ใช้ค่า GWP ตามที่ อบก. สำหรับประเมินปริมาณก๊าซเรือนกระจกตามช่วงระยะเวลาคิดเครดิต (Crediting Period) ที่ขอรับรองปริมาณก๊าซเรือนกระจก

	ความถี่ในการติดตามผล
	-



	พารามิเตอร์
	TDLy

	หน่วย
	-

	ความหมาย
	สัดส่วนค่ากำลังไฟฟ้าสูญเสียในโครงข่ายไฟฟ้า

	แหล่งข้อมูล
	ทางเลือกที่ 1 รายงานการตรวจวัด กรณีที่มีข้อมูลปริมาณไฟฟ้าที่ออกจากผู้ผลิตและปริมาณไฟฟ้าที่ผู้ใช้ไฟฟ้าได้รับ
ทางเลือกที่ 2 ใช้ค่าล่าสุดที่ อบก. ประกาศ

	วิธีการติดตามผล
	1) ถ้าใช้ทางเลือกที่ 1 ผู้พัฒนาโครงการจะต้องมีการติดตามค่าดังกล่าวทุกปีตลอดการติดตามผลการลดการปล่อยก๊าซเรือนกระจก
2) ถ้าใช้ทางเลือกที่ 2 ผู้พัฒนาโครงการจะต้องใช้ค่านี้ตลอดการติดตามผลการลดการปล่อยก๊าซเรือนกระจก

	ความถี่ในการติดตามผล
	กำหนดหนึ่งครั้งในปีแรกของรอบระยะเวลาคิดคาร์บอนเครดิต



	พารามิเตอร์
	EFgrid,y

	หน่วย
	ตันคาร์บอนไดออกไซด์ต่อเมกะวัตต์-ชั่วโมง (tCO2/MWh)

	ความหมาย
	ค่าการปล่อยก๊าซเรือนกระจกสำหรับการใช้ไฟฟ้า ในปี y 

	แหล่งข้อมูล
	รายงานค่าการปล่อยก๊าซเรือนกระจก (Emission Factor) จากการผลิตไฟฟ้าในโครงข่ายไฟฟ้าและจากการผลิตความร้อนสำหรับโครงการและกิจกรรมลดก๊าซเรือนกระจกที่ประกาศโดย อบก.

	วิธีการติดตามผล
	สำหรับการจัดทำเอกสารข้อเสนอโครงการ
ให้ใช้ค่า EFgrid,y ล่าสุดที่ อบก. ประกาศ
สำหรับการติดตามผลการลดการปล่อยก๊าซเรือนกระจก
ให้ใช้ค่า EFgrid,y ที่ อบก. ประกาศตามปี พ.ศ. ของช่วงระยะเวลาที่ขอรับรองคาร์บอนเครดิต ทั้งนี้กรณีที่ปี พ.ศ. ของช่วงระยะเวลาที่ขอรับรองคาร์บอนเครดิตนั้นยังไม่มีค่า EFgrid,y ที่ อบก. ประกาศ ให้ใช้ค่า EFgrid,y ล่าสุดที่ อบก. ประกาศแทนในปีนั้น

